
Na temelju članka 13. stavka 1. Zakona o pravu na pristup informacijama  („Narodne novine“ broj 25/13, 85/15 i 69/22) i članka 63. Statuta Dječjeg vrtića Veliko Trojstvo (KLASA: 601-02/20-01/00,

URBROJ: 2103-03-05-04), Ravnateljica Dječjeg vrtića Veliko Trojstvo dana 03. srpnja 2026. godine donijela je:

O D L U K U

o imenovanju službenika za informiranje

Članak 1.

Mirna Mihoci Pleskalt, zaposlena na radnom mjestu Ravnateljice Dječjeg vrtića Veliko Trojstvo, određuje se za osobu mjerodavnu za rješavanje ostvarivanja prava na pristup informacijama (u daljnjem tekstu: službenik za informiranje).                                                                
Članak 2.


Službeni kontakt podaci službenika za informiranje, koji podatci će se objaviti i biti javno dostupni na službenoj Internet stranici Dječjeg vrtića Veliko Trojstvo, a biti će priopćeni Povjereniku za informiranje, jesu:

· poštanska adresa: Dječji vrtić Veliko Trojstvo, Službenik za informiranje – Mirna Mihoci Pleskalt, 

Veliko Trojstvo, 43226 Veliko Trojstvo, Braće Radić 49.

· adresa e-pošte: vrtic@veliko-trojstvo.hr
· telefon: 043/247 561

Članak 3.

Službenik za informiranje obavlja poslove:

· redovitog objavljivanja informacija, sukladno unutarnjem ustroju tijela javne vlasti, te rješava pojedinačne zahtjeve za pristup informacijama i ponovnu uporabu informacija,

· unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad i tijela javne vlasti,

· osigurava neophodnu pomoć podnositeljima zahtjeva u vezi s ostvarivanjem prava utvrđenim Zakonom o pravu na pristup informacijama  („Narodne novine“ broj 25/13, 85/15 i 69/22)

· vodi službeni upisnik o zahtjevima, postupcima i odlukama o ostvarivanju prava na pristup informacijama i ponovnu uporabu informacija,

· obavlja druge poslove utvrđene Zakonom o pravu na pristup informacijama i propisima koji su doneseni temeljem tog Zakona.

                                                              Članak 4.

 Korisnik prava na informaciju i ponovnu uporabu informacija je svaka domaća ili strana fizička i pravna osoba koja ostvaruje pravo na pristup informacijama podnošenjem pisanog ili usmenog zahtjeva službeniku za informiranje na jedan od slijedećih načina:

· neposrednim davanjem informacije,

· davanjem informacije pisanim putem na adresu: Dječji vrtić Veliko Trojstvo, Braće Radić 49, 43226, Veliko Trojstvo,

· uvidom u dokumente i izradom preslika dokumenata koji sadrže informaciju,

· dostavljanjem preslika dokumenata koji sadrži traženu informaciju, drugim načinom koji je prikladan za ostvarivanje prava na pristup informaciji.

Članak 5.

Na temelju zahtjeva za pristup informaciji tijelo javne vlasti će odlučiti najkasnije u roku od 15 dana od dana podnošenja urednog zahtjeva.

Članak 6.

Za svoj rad službenik za informiranje odgovara Upravnom vijeću Dječjeg vrtića Veliko Trojstvo.

Članak 7.

Odluka će se dostaviti Povjereniku za informiranje, u roku od mjesec dana od dana donošenja odluke.

Članak 8.

Odluka stupa na snagu danom donošenja.

DJEČJI VRTIĆ VELIKO TROJSTVO

KLASA:  008-01/26-01/001

URBROJ: 2103-22-3-26-1

Veliko Trojstvo,  3. srpnja 2026.

Ravnateljica 

Dječjeg vrtića Veliko Trojstvo:

________________________

(Mirna Mihoci Pleskalt)

